CELEX: E2016P0011
Language: sk
Date: 2016-08-31 00:00:00
Title: Žiadosť o poradné stanovisko Súdu EZVO, ktorú 31. augusta 2016 predložil Oslo tingrett vo veci Mobil Betriebskrankenkasse/Tryg Forsikring (Vec E-11/16)

13.4.2017   
            
            
               SK
            
            
               Úradný vestník Európskej únie
            
            
               C 120/26
            
         Žiadosť o poradné stanovisko Súdu EZVO, ktorú 31. augusta 2016 predložil Oslo tingrett vo veci Mobil Betriebskrankenkasse/Tryg Forsikring
   (Vec E-11/16)
   (2017/C 120/14)
   Listom z 31. augusta 2016, ktorý bol doručený na podateľňu Súdu EZVO 7. septembra 2016, Oslo tingrett (okresný súd v Osle) požiadal Súd EZVO vo veci Mobil Betriebskrankenkasse/Tryg Forsikring o poradné stanovisko k týmto otázkam:
   1. otázka, ktorá sa týka výkladu článku 85 ods. 1 písm. a) nariadenia (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia:
   Ak inštitúcia v domovskej krajine poškodenej strany, ktorá je zodpovedná za poskytovanie dávok podľa právnych predpisov predmetnej krajiny, preberá práva, ktoré poškodená strana má voči „tretej strane“, ostatné štáty EHP musia uznať subrogáciu nároku danou inštitúciou. Znamená to,
   
               —
            
            
               že ostatné štáty EHP musia uznať, že nárok prešiel z poškodenej strany na inštitúciu, a že existencia a rozsah nároku záleží na právnych predpisoch domovskej krajiny,
            
         
               —
            
            
               že ostatné štáty EHP musia uznať, že nárok prešiel z poškodenej strany na inštitúciu, a že existencia a rozsah nároku záleží na právnych predpisoch krajiny, kde k ujme došlo, alebo
            
         
               —
            
            
               že ostatné štáty EHP musia uznať, že nárok prešiel z poškodenej strany na inštitúciu, ale nariadenie o koordinácii nemá žiadny vplyv na voľbu rozhodného práva, čo sa týka existencie a rozsahu nároku?
            
         2. otázka, ktorá sa týka výkladu článku 85 ods. 1 písm. b) nariadenia (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia:
   Ak inštitúcia zodpovedná za poskytovanie dávok má priame právo voči tretej strane, ostatné štáty EHP takéto práva uznávajú. Znamená to:
   
               —
            
            
               že ostatné štáty EHP musia uznať právo v plnom rozsahu vrátane faktu, že jeho existencia a rozsah záleží na právnych predpisoch domovskej krajiny, alebo
            
         
               —
            
            
               že ostatné štáty EHP musia uznať právo s výhradou obmedzení, ktoré vyplývajú z právnych predpisov v krajine, kde k ujme došlo?